Ella tekna teg sum lim og stuðla við 200 kr. árliga. Tekna teg sum lim við at skriva til berin @ berin. fo Jóla høgtíðin Børn, ið hava mist foreldur, kunnu hava trupult við at finna gleðina fram. Tað er ikki víst, at jólasálmar, -sangir, -pynt og jólagávur kennist upplyftandi og hugnaligt fyri barnið, ið ber stóru sorgina yvir deyðu mammu ella pápa sín. Barnið, sum hevur mist, vil ikki oyðileggja gleðina hjá hinum og roynir tí kanska bara at lata sum um, fyri síðani at vera sera tungt í huga tá tað kemur heim. Heima hevur barnið heldur ikki hug til at gera hini kedd og leggur tí kanska eisini har lok á sínar kenslur. Hetta er helst eisini galdandi fyri restina av familjuni. Tað kann vera ógvuliga gott og forloysandi at fáa grátið saman eina løtu. Fáa kenslurnar út, ístaðin fyri at berja tær niður innaní. Eftir ein "grátitúr" er ísurin brotin og høgtíðin kann tá kennast bæði avslappandi og hugnalig. Hendan tíðin er serliga svár. Tað kann kennast ovurhonds tungt at fara inn í eitt nýtt ár, uttan tann man var so góður við og sum nú ikki er her longur. Eisini tað er týdningarmikið at fáa prátað um. Tey vilja so fegin skána okkum, men byran er alt ov tung og prísurin ov stórur. Í síðsta enda gera vit hvør øðrum eina bjarnatænastu við at royna at "lata sum um". Vit ynskja tykkum øllum eitt gott og eydnuríkt nýggjár!